
	    OPĆINA STUPNIK

OPĆINSKI NAČELNIK



KLASA: 604-02/26-01/1
URBROJ: 238-28-02-26-1
Stupnik, 01. listopada 2026.

            Na temelju članka 9. Pravilnika o stipendiranju učenika i studenata s područja Općine Stupnik KLASA: 024-02/26-01/5; URBROJ: 238-28-01-26-12 od 24. rujna 2026. godine, Općinski načelnik raspisuje
NATJEČAJ
ZA DODJELU STIPENDIJE OPĆINE STUPNIK UČENICIMA I STUDENTIMA                   ZA ŠKOLSKU/AKADEMSKU GODINU 2026./2027.
            1. Za školsku/akademsku godinu 2026./2027. dodijelit će se 11 stipendija studentima (8 stipendija prema kriteriju izvrsnosti i 3 stipendije prema socijalnom kriteriju) i 23 stipendije učenicima srednjih škola (14 stipendija prema kriteriju izvrsnosti, 6 stipendija prema socijalnom kriteriju i 3 stipendije za deficitarna zanimanja).
            2. Pravo sudjelovanja na natječaju za dodjelu stipendije Općine Stupnik imaju učenici srednjih škola i studenti koji udovoljavaju sljedećim uvjetima:
Učenici srednjih škola prema kriteriju izvrsnosti:





                           - da su državljani Republike Hrvatske s prebivalištem na području Općine Stupnik,                                                                                                                                               - da se školuju na području Republike Hrvatske,

- da su redoviti učenici srednje škole bez ponavljanja godine,
- da su završili osmi razred osnovne škole (učenici prvog razreda srednje škole) s najmanjom prosječnom ocjenom 4,90 i da su sudjelovali na županijskom ili državnom ili međunarodnom natjecanju, 

- da su završili prethodni razred (učenici viših razreda srednje škole) s najmanjom prosječnom ocjenom 4,70.
Studenti prema kriteriju izvrsnosti:  






                                  - da su državljani Republike Hrvatske s prebivalištem na području Općine Stupnik,

- da se školuju na području Republike Hrvatske,

- da su redoviti studenti i bez ponavljanja godine,
- da nisu stariji od 26 godina,
- da nisu apsolventi,
- da su završili prethodni razred (studenti prve godine studija) s najmanjom prosječnom ocjenom 4,70 ,
- da su završili prethodnu godinu studija (studenti viših godina) s najmanjom prosječnom ocjenom 4,50 i da su ostvarili minimalno 50 ECTS bodova po akademskoj godini. 

Učenici srednjih škola prema socijalnom kriteriju:





                           - da su državljani Republike Hrvatske s prebivalištem na području Općine Stupnik,


- da se školuju na području Republike Hrvatske,

- da su redoviti učenici srednje škole bez ponavljanja godine,
- da su završili prethodni razred s najmanjom prosječnom ocjenom 4,00.
Studenti prema socijalnom kriteriju:  






                                  - da su državljani Republike Hrvatske s prebivalištem na području Općine Stupnik,

- da se školuju na području Republike Hrvatske,

- da su redoviti studenti i bez ponavljanja godine,
- da nisu stariji od 26 godina,
- da nisu apsolventi,
- da su završili prethodni razred (studenti prve godine studija) s najmanjom prosječnom ocjenom 4,00 ,
- da su završili prethodnu godinu studija (studenti viših godina) s najmanjom prosječnom ocjenom 4,00. 
Učenici srednjih škola koji se obrazuju u deficitarnim zanimanjima:
- da su državljani Republike Hrvatske s prebivalištem na području Općine Stupnik,

- da se školuju na području Republike Hrvatske,

- da su redoviti učenici srednje škole bez ponavljanja godine,
- da su završili prethodni razred s najmanjom prosječnom ocjenom 4,00.

Deficitarna zanimanja za koje će Općina Stupnik dodijeliti stipendije su:

alatničar, armirač, autolakirer, autolimar, automehatroničar, autoelektričar, bravar, dimnjačar, dentalni asistent, dentalni tehničar, elektroinstalater, elektromehaničar, elektromonter, farmaceutski tehničar, fasader, instalater grijanja i klimatizacije, instalater kućnih instalacija, kuhar, kemijski čistač, krojač, krovopokrivač, keramičar, konobar, kozmetičar, klesar, ličilac-soboslikar, limar, mesar, monter suhe gradnje, medicinska sestra/medicinski tehničar opće njege, pekar, podopolagač, pediker, primalja-asistent, plinoinstalater, rukovatelj samohodnim građevinskim strojevima, slastičar, strojobravar, stolar, staklar, tokar, tesar, tapetar, vodoinstalater, vozač motornog vozila, zidar, zdravstveno-laboratorijski tehničar. 
Učenik ili student može podnijeti zahtjev za sve kategorije stipendija, ali može ostvariti pravo samo na jednu stipendiju pri čemu se prednost daje kriteriju izvrsnosti.  

U slučaju da dva ili više kandidata u pojedinoj kategoriji imaju jednak broj bodova prednost će imati kandidat koji je ostvario veći prosjek ocjena prema kriteriju općeg uspjeha u prethodnoj godini školovanja, zaokružen na četiri decimale. Ukoliko zaokruživanje prosjeka ocjena na četiri decimale bude jednako, prednost ima kandidat koji je ranije predao zamolbu za dodjelom stipendije.
Kriteriji za utvrđivanje liste kandidata za dodjelu stipendije prema kriteriju izvrsnosti su uspjeh u školovanju i kriterij izvrsnosti. Kriteriji za utvrđivanje liste kandidata za dodjelu stipendije prema socijalnom kriteriju su socijalni status i uspjeh u školovanju. Kriteriji za utvrđivanje liste kandidata za dodjelu stipendije za deficitarna zanimanja su utvrđena deficitarnost i uspjeh u školovanju.

3. Bodovanje kandidata
a) Uspjeh u školovanju boduje se na sljedeći način:

Učenici srednjih škola

- prosjek ocjena prethodne godine školovanja (zaokružen na dvije decimale) daje broj bodova,

Studenti

- za studente koji upisuju prvu godinu studija broj bodova koje student ima za upis na odgovarajući studij podijeli se s brojem 200 i to daje broj bodova (zaokružen na dvije decimale),

- za studente koji upisuju više godine tehničkih, prirodnih i biomedicinskih studija prosjeku ocjena prethodne godine školovanja (zaokružen na dvije decimale) dodaje se jedan bod i to daje broj bodova,

- za studente koji upisuju više godine ostalih studija prosjek ocjena prethodne godine školovanja (zaokružen na dvije decimale) daje broj bodova,

- ukoliko je na potvrdi fakulteta s prijepisom ocjena iskazana prosječna ocjena i težinski prosjek ocjena za prethodnu godinu školovanja, uzima se u obzir prosjek koji je povoljniji za kandidata (zaokružen na dvije decimale).

b) Izvrsnost kandidata boduje se na sljedeći način:



             broj bodova

- sudjelovanje na državnom natjecanju 





      
1 
- sudjelovanje na međunarodnom natjecanju 




      
2 
- za sudjelovanje i osvojeno 1. mjesto/nagrada na županijskom natjecanju/smotri       
2 
- za sudjelovanje i osvojeno 2. mjesto/nagrada na županijskom natjecanju/smotri       
1 
- za sudjelovanje i osvojeno 1. mjesto/nagrada na državnom natjecanju/smotri           
6 

- za sudjelovanje i osvojeno 2. mjesto/nagrada na državnom natjecanju/smotri 
      
5 

- za sudjelovanje i osvojeno 3. mjesto/nagrada na državnom natjecanju/smotri 
      
4 

- za sudjelovanje i osvojeno 1. mjesto/nagrada na međunarodnom natjecanju/smotri 
9 

- za sudjelovanje i osvojeno 2. mjesto/nagrada na međunarodnom natjecanju/smotri 
8 

- za sudjelovanje i osvojeno 3. mjesto/nagrada na međunarodnom natjecanju/smotri 
7 

- rektorova/dekanova nagrada 






      
3 

- usporedno pohađanje dvije škole 






      
1 

- usporedno pohađanje dva fakulteta 





      
2 

Izvrsnost kandidata boduje se za tekuću i prethodnu školsku/akademsku godinu, tako da se zbroji broj svih bodova ostvarenih prema gore navedenim kriterijima. Županijska, državna i međunarodna natjecanja/smotre koje se boduju po kriteriju izvrsnosti trebaju biti priznata od strane nadležnog Ministarstva ili druge nadležne institucije.

c) Socijalni status kandidata boduje se na sljedeći način:


              broj bodova

- ako je kandidat bez oba roditelja





        
            5

- ako je kandidat bez jednog roditelja






4

- ako je kandidat osoba s invaliditetom 





        
3 

- ako je kandidat, odnosno njegov roditelj ili osoba koja ga uzdržava, 

                  

  korisnik prava na zajamčenu minimalnu naknadu 




       
1 

- ako je roditelj nezaposlen i vodi se u evidenciji Hrvatskog zavoda za zapošljavanje 
1 

- ako je ukupni mjesečni dohodak po članu kućanstva od 0,00 – 200,00 eura  
            2 

- ako je ukupni mjesečni dohodak po članu kućanstva od 200,01 – 400,00 eura 

1 

Socijalni status kandidata boduje se za tekuću godinu, tako da se zbroje svi bodovi ostvareni prema gore navedenim kriterijima.
4. Stipendija Općine Stupnik dodjeljuje se za 10 mjeseci, odnosno pet mjeseci ako u tom roku prema nastavnom planu fakulteta za koji je stipendija odobrena, završava nastavni plan korisnika stipendije, računajući od 1. listopada 2026. godine.
Visina učeničke stipendije utvrđuje se u iznosu od 100,00 eura neto, a studentske u iznosu od 150,00 eura neto, mjesečno po korisniku.

            5. Natječaj traje 15 dana od dana objave na službenoj internetskoj stranici Općine Stupnik www.stupnik.hr i oglasnoj ploči Općine Stupnik.
Prijave za dodjelu stipendije dostavljaju se poštom preporučeno u roku 15 dana od dana objave natječaja na adresu: Općina Stupnik, Gornjostupnička 33, 10255 Gornji Stupnik, ili se osobno predaju na istoj adresi u pisarnici, u zatvorenoj omotnici s naznakom “za natječaj za dodjelu stipendije Općine Stupnik” ili putem elektroničke pošte opcina-stupnik@stupnik.hr
Rok za predaju prijave na natječaj je 16.10.2026. godine.
Prijave se dostavljaju isključivo na prijavnom obrascu koji se nalazi u prilogu natječaja objavljenog na www.stupnik.hr, a može se dobiti i u Općini Stupnik.
Uz prijavu za dodjelu školske/studentske stipendije prema kriteriju izvrsnosti Općine Stupnik potrebno je priložiti:
1) važeću osobnu iskaznicu (preslika) ili uvjerenje o prebivalištu (ne starije od datuma objave natječaja), 

2) domovnicu (preslika),
3) za učenike srednje škole, potvrdu o upisu u srednju školu za školsku godinu 2026./2027.,
4) za učenike srednje škole, svjedodžbu prethodnog razreda (preslika),

5) za studente prve godine, potvrdu o upisu na studij akademske godine 2026./2027. s podacima o broju bodova koje student ima za upis na odgovarajući studij,
6) za studente prve godine, svjedodžbu prethodnog razreda (preslika),

7) za studente viših godina, potvrdu o upisu na studij akademske godine 2026./2027. s podacima kada je upisana prva godina studija, brojem ostvarenih ECTS bodova te prijepisom ocjena,
8) dokaz o sudjelovanjima i osvojenim nagradama na značajnim natjecanjima (županijsko, državno, međunarodno) u struci, o vrijednim priznanjima (rektorova/dekanova nagrada) i to za tekuću i prethodnu školsku/akademsku godinu (2026./2027. i 2025./2026.),
9) dokaz o usporednom pohađanju dvije škole ili dva fakulteta (potvrda o upisu),
10) izjavu kandidata pod kaznenom i materijalnom odgovornošću da ne prima stipendiju iz nekog drugog izvora (općinskog, županijskog, državnog proračuna ili od neke druge institucije ili subjekta) i izjavu kandidata pod kaznenom i materijalnom odgovornošću da su sve preslike predanih dokumenata istovjetne originalu (prilog izjave u obrascu prijave).
Uz prijavu za dodjelu školske/studentske stipendije prema socijalnom kriteriju Općine Stupnik potrebno je priložiti:
1) važeću osobnu iskaznicu (preslika) ili uvjerenje o prebivalištu (ne starije od datuma objave natječaja),
2) domovnicu (preslika),
3) za učenike srednje škole, potvrdu o upisu u srednju školu za školsku godinu 2026./2027.,

4) za učenike srednje škole, svjedodžbu prethodnog razreda (preslika),
5) za studente prve godine, potvrdu o upisu na studij akademske godine 2026./2027. s podacima o broju bodova koje student ima za upis na odgovarajući studij,
6) za studente prve godine, svjedodžbu prethodnog razreda (preslika),

7) za studente viših godina, potvrdu o upisu na studij akademske godine 2026./2027. s podacima kada je upisana prva godina studija te prijepisom ocjena,

8) dokaz da je kandidat, odnosno njegov roditelj ili osoba koja ga uzdržava korisnik prava na zajamčenu minimalnu naknadu – rješenje Hrvatskog zavoda za socijalni rad (preslika),
9) dokaz da je kandidat bez jednog roditelja – smrtni list roditelja ili rodni list kandidata u slučaju da je roditelj nepoznat (ne starije od datuma objave natječaja) (preslika),
10) dokaz da je kandidat bez oba roditelja – smrtni list roditelja
11) dokaz da je roditelj nezaposlen i vodi se u evidenciji – potvrda Hrvatskog zavoda za zapošljavanje (preslika),
12) dokaz da je kandidat osoba s invaliditetom – rješenje HZMO-a (preslika),
13) potvrde o visini dohotka i primitaka (Porezna uprava) za kandidata i sve punoljetne članove kućanstva za tekuću godinu (preslike) ili izjavu koja se nalazi u prilogu zamolbe, bodovi se neće dodijeliti ukoliko ukupni mjesečni dohodak po članu kućanstva prelazi 400,00 eura,
14) izjavu kandidata pod kaznenom i materijalnom odgovornošću da ne prima stipendiju iz nekog drugog izvora (općinskog, županijskog, državnog proračuna ili od neke druge institucije ili subjekta), i izjavu kandidata pod kaznenom i materijalnom odgovornošću da su sve preslike predanih dokumenata istovjetne originalu (prilog izjave u obrascu prijave).
Uz prijavu za dodjelu školske stipendije Općine Stupnik učenicima koji se obrazuju u deficitarnim zanimanjima potrebno je priložiti:
1) važeću osobnu iskaznicu (preslika) ili uvjerenje o prebivalištu (ne starije od datuma objave natječaja), 

2) domovnicu (preslika),

3) potvrdu o upisu u srednju školu za školsku godinu 2026./2027., s obaveznom naznakom za koje zanimanje se učenik školuje, ukoliko na potvrdi nije naznačeno zanimanje za koje se učenik školuje potrebno je zatražiti u referadi da ručno upišu zanimanje na potvrdu koje će dodatno ovjeriti i potpisati,
4) svjedodžbu prethodnog razreda (preslika),

5) izjavu kandidata pod kaznenom i materijalnom odgovornošću da ne prima stipendiju iz nekog drugog izvora (općinskog, županijskog, državnog proračuna ili od neke druge institucije ili subjekta) i izjavu kandidata pod kaznenom i materijalnom odgovornošću da su sve preslike predanih dokumenata istovjetne originalu (prilog izjave u obrascu prijave).
Ukoliko se ne priloži cjelokupna tražena dokumentacija, prijava za dodjelu stipendije se neće razmatrati. 
            6. Prijedlog liste kandidata za dodjelu stipendije Općine Stupnik bit će objavljen na oglasnoj ploči i službenoj internetskoj stranici Općine Stupnik www.stupnik.hr u roku od 30 dana od dana isteka roka za podnošenje prijave. U roku od 8 dana od dana objavljivanja prijedloga liste svaki kandidat može podnijeti pisani prigovor na listu Općinskom načelniku. Povjerenstvo utvrđuje konačnu listu kandidata koju proslijeđuje Općinskom vijeću koje donosi odluku o dodjeli stipendija. Svakom kandidatu bit će dodijeljena šifra prilikom predaje prijave te će prijedlog liste i konačna lista biti objavljene na službenim internetskim stranicama i oglasnoj ploči Općine Stupnik pod šiframa kandidata za dodjelu stipendija (umjesto imena i prezimena kandidata), dok će Odluka o dodjeli stipendija sadržavati ime i prezime stipendista, naziv ustanove u kojoj se obrazuje te broj bodova.
            7. Korisnik stipendije Općine Stupnik ne može istodobno biti korisnik neke druge stalne novčane stipendije.

            8. Stipendist koji je primao stipendiju Općine Stupnik protivno važećem Pravilniku o stipendiranju učenika i studenata s područja Općine Stupnik ili se naknadnom provjerom utvrdi da je stipendiju dobio temeljem neistinite fabricirane ili krivotvorene dokumentacije dužan je vratiti primljenu stipendiju. Stipendist je po traženju Općine Stupnik dužan dokazati da je završio školsku/akademsku godinu u kojoj je primao stipendiju u roku od 6 (šest) mjeseci od prestanka primanja stipendije, u protivnom je dužan vratiti primljenu stipendiju.









Općinski načelnik

